राष्ट्रपति की काव्यात्मक जीवनी भेंट की
रतलाम | राष्ट्रपति पुरस्कार प्राप्त कवि डॉ. आदित्य जैन ने राष्ट्रपति प्रणब मुखर्जी के जीवन पर आधारित काव्यात्मक जीवनी ‘प्रणम्य प्रणब दा’ का लेखन किया है। आदित्य ने इसकी प्रथम प्रति राष्ट्रपति की बेटी एवं कांग्रेस की राष्ट्रीय प्रवक्ता शर्मिष्ठा मुखर्जी को कोटा (राजस्थान) प्रवास के दौरान आयोजित कार्यक्रम में भेंट की। आदित्य जल्द ही इसकी विशेष प्रति राष्ट्रपति को भेंट करेंगे। 175 पेज की पुस्तक में राष्ट्रपति के जन्म से राष्ट्रपति बनने तक के सफर को काव्य रूप दिया है। आदित्य इससे पहले राष्ट्रपति प्रतिभा पाटिल के जीवन पर काव्यात्मक जीवनी लिख चुके हैं। इसे वर्ल्ड रिकॉर्ड में शामिल किया गया है।
hin_Deva hin_Deva